เคแบงก์จับมือแบงก์เวียดนามหนุนลูกค้า
กสิกรไทยจับมือเวียดตินแบงก์ หนุนนักลงทุนไทยขยายธุรกิจไปสู่ตลาดเพื่อนบ้าน
18 ส.ค. 2554

กสิกรไทยจับมือเวียดตินแบงก์ หนุนนักลงทุนไทยขยายธุรกิจไปสู่ตลาดเพื่อนบ้าน 
นายทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย เปิดเผยว่า ธนาคารได้ลงนามในบันทึกความร่วมมือกับธนาคารเวียดติน (Vietnam Joint Stock Commercial Bank for Industry and TradeVietinbank) ซึ่งเป็นธนาคารใหญ่เป็นอันดับ 4 ของเวียดนาม เพื่อให้บริการและอำนวยความสะดวกแก่ลูกค้าเครือธนาคารกสิกรไทยที่จะเข้าไปลงทุนในเวียดนาม เนื่องจากเห็นว่าธนาคารเวียดตินมีความแข็งแกร่งในการให้บริการทางการเงิน รวมถึงมีเครือข่ายสาขาในการให้บริการมากกว่า 800 สาขาทั่วประเทศ
สำหรับความร่วมมือระหว่าง 2 ธนาคาร จะเป็นการต่อยอดการให้บริการทางการเงินแก่ลูกค้าเครือธนาคารกสิกรไทยที่เข้าไปทำธุรกิจในเวียดนาม เช่น การบริหารบัญชี การให้สินเชื่อ การทำธุรกรรมการค้าในประเทศและต่างประเทศ รวมถึงการให้คำแนะนำทางธุรกิจกับลูกค้าธนาคาร เช่น การให้ข้อมูลการค้า การแข่งขันในตลาด กฎระเบียบต่างๆ ซึ่งช่วยให้ลูกค้าตัดสินใจได้อย่างมั่นใจยิ่งขึ้น และเป็นการเพิ่มช่องบริการทางการเงินให้รองรับการขยายตัวทางการค้าการลงทุนระหว่างประชาคมเศรษฐกิจอาเซียนในอนาคตให้กับลูกค้าของธนาคารในต่างประเทศได้
นายทรงพล อีกทั้งยังจะมีการจัดกิจกรรมทางธุรกิจ เช่น การจัดสัมมนา การจัดการจับคู่ค้าทางธุรกิจ และการแลกเปลี่ยนและฝึกอบรมพนักงานระหว่างกัน เพื่อสร้างประโยชน์สุงสดให้กับผู้ประกอบการไทยที่มีแผนเข้าไปลงทุนในประเทศเวียดนาม 
กล่าวว่า ปัจจุบันมีลูกค้าของธนาคารที่เข้าไปลงทุนในเวียดนามประมาณ 50 บริษัท ส่วนใหญ่เป็นบริษัทขนาดกลางและขนาดใหญ่ เข้าไปลงทุนในภาคการผลิตในกลุ่มอุตสาหกรรมปิโตรเคมี อุตสาห กรรมก่อสร้าง และอุตสาหกรรมการเกษตร เนื่องจากมีต้นทุนการผลิตที่ต่ำกว่าไทยและมีแนวโน้มที่การลงทุน การค้าระหว่างไทยและเวียดนามจะมีการเติบโตอย่างต่อเนื่อง ส่งผลให้มีลูกค้าที่ทำธุรกรรมกับเวียดนามราว 2,000 ราย คิดเป็นมูลค่าการลงทุนกว่า 9,930 ล้านบาท